Mydielka sú vyrábané čisto z rastlinných olejov pri nízkych teplotách, čo znamená, že v nich zostávajú všetky výživné látky. Presné percento kokosového, palmového a olivového oleja zaručuje vláčnosť mydiel, ich schopnosť výborne vstrebávať vlhkosť, výbornú penivosť a tvrdosť. Výrobca kladie veľký dôraz na výber bylín, ktoré sú svojimi liečivými vlastnosťami vhodné na ošetrenie pokožky.
Vyrábanie mydielok síce s mojou tvorbou priamo nesúvisí, ale dotýka sa jej svojou podstatou. Mydlárničku, z ktorej prírodné mydielka a oleje ponúkam, som si zamilovala. Videla som ju na vlastné oči a všetky produkty som na vlastnej koži aj vyskúšala. Celá manufaktúra má dušu a mne prirástla k srdcu. Nachádza satak ako môj ateliér v horách, v útulnom prostredí a recepty sú dedené z generácie na generáciu. Zaradenietýchto produktov do mojej "online galérie" je mojím vyjadrením úcty poctivej práci.
Mydlá sú pripravované z olivového oleja, palmového oleja, kokosového oleja, extraktu z grapefruitového jadra a z čistých esenciálnych olejov. Ich farebnosť spôsobujú bylinky obsiahnuté v mydlách.
- Prírodné bylinkové mydlo v ručne háčkovanej hubke zároveň funguje ako masážne
- Váha: 100g
- V prípade ak by ste chceli do hubky vložiť konkrétne bylinkové mydlo, napíšte to prosím do poznámky
Nariadenie Európskeho parlamentu a Rady/ES/ č. 1223/2009 nám neumožňuje popisovať účinky byliniek na ľudský organizmus.